टक्कर के बाद कार की छत पर गिरा बाइकर, ड्राइवर ने 3 किमी गाड़ी दौड़ाई
Delhi Connaught Place Road Accident - दिल्ली के VIP इलाके में फिर से कंझावला जैसा कांड सामने आया है। दिल्ली के कनॉट प्लेस के पास कस्तूरबा गांधी और टॉलस्टाय मार्ग के चौराहे पर एक कार सवार ने बाइक सवार दो लोगों को टक्कर मार दी।
दिल्ली के VIP इलाके में फिर से कंझावला जैसा हिट एंड रन केस सामने आया है। कनॉट प्लेस के पास कस्तूरबा गांधी और टॉलस्टाय मार्ग के चौराहे पर एक कार ने बाइक सवार दो लोगों को टक्कर मार दी। इनमें से बाइक चालक कार की छत पर जा गिरा, लेकिन कार के ड्राइवर ने 3 किमी तक गाड़ी नहीं रोकी। ड्राइवर उसे दिल्ली गेट के पास फेंक कर भाग निकला। यह घटना शनिवार देर रात की है।
इस हादसे में 30 साल के दीपांशु वर्मा की मौत हो गई। वहीं, 20 साल के मुकुल को गंभीर चोटें आई हैं। मुकुल दीपांशु की बुआ का लड़का है। दीपांशु की बहन उन्नति ने बताया कि एक्सीडेंट के बाद चश्मदीदों ने जब मेरे भाई को देखा तो वो जिंदा था।
उन्नति का दावा- गाड़ी की छत से नीचे गिरने पर हुई भाई की मौत 
उन्नति ने आगे बताया कि चश्मदीदों ने कार ड्राइवर को रोकने की कोशिश भी की, लेकिन उसने उनकी आवाजें सुनकर गाड़ी की रफ्तार बढ़ा ली। आगे जाकर जब उसने मेरे भाई को कार की छत से नीचे गिराया तो उसके सिर में चोट लग गई। इससे उसकी मौत हो गई। यह सब कार चालक ने जानबूझकर किया है।
वहीं, पुलिस ने बताया कि कार ड्राइवर का नाम हरनीत सिंह चावला है। हादसे के दौरान वह नशे में था और महिंद्रा XUV चला रहा था। इस मामले में हत्या का केस दर्ज कर लिया गया है। आरोपी की गिरफ्तारी भी हो चुकी है।
दिल्ली में चार महीने पहले भी ऐसा ही हिट एंड रन केस हुआ था
दिल्ली के कंझावला में 31 दिसंबर की रात में कार सवार पांच युवकों ने 20 साल की अंजलि को टक्कर मारी थी। इसके बाद वे अंजलि को 12 किमी तक घसीटते रहे थे। पुलिस के मुताबिक युवती की मौके पर मौत हो गई थी। हादसे के बाद आरोपी कार लेकर भाग निकले थे।
इस पोल में भाग लेकर अपनी राय जरूर दें...
रोड एक्सीडेंट की यह खबरें भी पढ़ सकते हैं...
शख्स को बोनट पर लटकाकर 3 KM तक दौड़ाई कार, पुलिस ने देखा तो पीछा कर रुकवाया
दिल्ली में एक ड्राइवर अपनी कार की बोनट पर एक शख्स को लिए 2-3 किलोमीटर तक गाड़ी दौड़ाता रहा। गनीमत रही कि PCR ने शख्स को देख लिया और कार का पीछा कर गाड़ी रुकवाई। पुलिस के मुताबिक, कार बिहार के एक सांसद की है। आरोपी ड्राइवर को गिरफ्तार कर लिया गया है। पूरी खबर पढ़ें...
दिल्ली कंझावला  हादसा- आरोपियों ने माना...पता था अंजलि फंसी है, कबूल किया- कार ने कई बार यू-टर्न लिया
दिल्ली के कंझावला हिट एंड रन केस में आरोपियों ने माना था कि गाड़ी के नीचे अंजलि के फंसे होने की बात उन्हें मालूम थी। आरोपियों ने कहा था कि हादसे के बाद उन्होंने कई बार कार का यू टर्न लिया, क्योंकि वे बहुत डर गए थे। उन्होंने ये भी माना है कि गाड़ी में तेज म्यूजिक चलने वाली कहानी झूठी थी। पूरी खबर पढ़ें...